梁州杰

梁州杰（），號皐廉，山西襄陵縣下梁村人。明末政治人物。

生平
原姓李，是前南京工部尚書嘉善丁賓家的奴生子，为丁家公子的伴读，因聪明灵敏，得以成为秀才，改名丁中龍，蔑视丁家郎君，并作《黑大王傳》讽刺他们。文章被同学常曉送到丁賓手中，丁賓大怒，向浙江按察使陳良訓告發，准备逮捕他，被他逃到松江府，改名姜中盛，再逃至湖州，改名孫璽，又補爲秀才。丁賓獲知其下落，悬赏捉拿，再逃扬州，认山西盐商襄陵人梁尚亿为父，帶回山西。崇禎三年中庚午科山西乡试舉人，四年（1631年）联捷辛未科進士《崇祯四年辛未科三百五十名进士履历》：梁州杰，皋廉，诗一房，壬子五月十六日生。襄陵人，庚午十六，会三百二十六，三甲一百九十二名。户部政，授城固知县，癸酉调长安县，庚辰補曹县知县。曾祖璞。祖文資，儒士。父尚亿，儒官。。出右中允倪元璐門下，户部观政，授城固縣知县，六年调繁长安县，派人将浙江被关押的家人保释出狱，带回关中。这时丁賓已死，其子丁鏞恐被其反噬，委托丁賓门生松江张某，时任御史，揭发梁州杰秽黠无状，被下旨夺职。梁州杰免官后，寓居关中四年，向大太监曹化淳贿赂数千金，十三年（1640年）起補为曹縣知縣，貪財好貨，以朝中有人，升迁为刑部主事，因病未赴任，以消渴症（糖尿病）死于襄阳。《棗林雜俎·卷51》：粱州傑，故嘉善丁清惠公賓，奴產子，朱姓，入塾補諸生，以黠滑忤主除名。出亡遇山西梁(某)，父事之，挈歸，冒梁氏籍。登辛未進士，歷咸陽、曹縣令，好貨，謫死揚州。州傑初第刻稿，瞽瞍北面而朝之。其文有曰「謹具田間大老，奉申天子親家。」時以為笑。《北游錄·卷11》：梁州杰皋廡（皋廉）。本李姓。嘉善丁清惠公【宾】奴产子也。令伴读。特警敏不群。得补诸生。曰丁中龙。蔑视诸郎君。作黑大王传以刺之。同学常晓呈丁清惠。遂呈按察使陈良训。捕之急。走松江。改姜中盛。已走湖州。改孙玺。仍补诸生。清惠闻之。益购捕。遂走扬州。襄陵梁尚亿以治盐筴。子视之。又好游狭邪。义母张氏有後言。尚亿曰。大吾门者此子也。第任之。毋问所出入。已就试襄陵。不见容。会有大工之例。入赀诸生。庚午举于山西。明年辛未成进士。出右中允倪元璐之门。齿录俱书父尚亿。母张氏。妻费氏。则元配也。所刻制义故诞肆不经。如子路止宿节。破云。相思相见知何日。此时此夜难为情。如舜南面而立。二句文。有云。谨具田间大老。计开陛下门生。如以直报怨文。起云。杀人之父兄子弟者。人亦杀其父兄子弟。奸人之妻子朋友者。人亦奸其妻子朋友。夺人之功名富贵者。人亦夺其功名富贵。坏人之节义文章者。人亦坏其节义文章。凡怨当皆报也。是遵何德哉云云。此盖为丁氏发也。已授城固令。八月调剧长安。先是。故里举家下狱。至是托保。遣舟尽携以行。在任三年。貤封尚亿。行内召。而倪元珙以御史按吴。为逮常晓杖褫之。丁公子 【 镛】 度其反噬。入奏其无赖。银台不纳。而御史松江张某为清惠公门生。遂奏梁州杰秽黠无状。有旨夺职。州杰寓关中四年。益酣淫放浪。恣为奸利。尚亿没。但白衣冠。不哀不丧。巡抚孙传庭勘上。谓本丁氏佣书。非苍头也。陈良训时转陕西左辖。活口可证。州杰又赂大璫曹化淳数千金。有旨复官。补曹县。婪甚。苛罚富室以事朝贵。迁刑部主事。未赴。病还襄阳。犹市任御史大宅。嫌其堂卑。改筑五楹。堂成。州杰伏枕不及居一日。以消渴病卒。今其家颓落。有遗议云。咸宁王文宣说。 

參考文獻

Category:崇禎三年庚午科山西鄉試舉人
Category:明朝城固縣知縣
Category:明朝曹縣知縣
Z
Category:明朝长安县知县
Category:明朝戶部觀政